**ΒΑΣΙΚΕΣ ΓΝΩΣΕΙΣ ΠΑΙΔΟΠΝΕΥΜΟΝΟΛΟΓΙΑΣ**

**Ανατομία-Ιστολογία-Εμβρυολογία**

1. Ποια είναι τα 2 μέρη (ομάδες ανατομικών δομών) στα οποία διακρίνεται λειτουργικά το αναπνευστικό σύστημα και ποια η λειτουργία καθενός από αυτά; [βρογχικό δένδρο, τελικές αναπνευστικές μονάδες]
2. Ποια είναι τα 4 βασικά στοιχεία της τριχοειδο-κυψελιδικής μεμβράνης;

**Παθοφυσιολογία νοσημάτων αναπνευστικού συστήματος**

1. Πώς ορίζεται η λειτουργική υπολειπόμενη χωρητικότητα;
2. Πώς μεταβάλλεται το εύρος του ανώτερου αεραγωγού κατά την εισπνοή και κατά την εκπνοή;
3. Σε ποιες δομές του αναπνευστικού συστήματος και πώς παράγεται ο εκπνευστικός συριγμός;

**Λειτουργικές δοκιμασίες πνευμόνων**

1. Σε ασθενή με περιοριστικού τύπου πνευμονοπάθεια, ποιο είναι το βασικό εύρημαστις λειτουργικές δοκιμασίες πνευμόνων;
2. Σε ασθενή με αποφρακτικού τύπου πνευμονοπάθεια, πώς μεταβάλλεται η γωνία του κατιόντος σκέλους της καμπύλης ροής-όγκου της σπιρομέτρησης με τον άξονα των όγκων συγκρινόμενη με την προβλεπομένη καμπύλη; Αυξάνεται, μειώνεται ή παραμένη αμετάβλητη;
3. Ερμηνεύετε τα αποτελέσματα σπιρομέτρησης και διαπιστώνετε ότι η τιμή του FEV1 αντιστοιχεί σε z-score -1.64. Σε ποια εκατοστιαία θέση αντιστοιχεί το συγκεκριμένο z-score;

**Συγγενείς διαμαρτίες αναπνευστικού συστήματος**

1. Σε ποιο πνευμονικό λοβό εμφανίζεται συνηθέστερα το συγγενές λοβώδες εμφύσημα;
2. Ποια είναι οι συχνότερες κλινικές εκδηλώσεις της ατρησίας οισοφάγου με τραχειο-οισοφαγικό συρίγγιο αμέσως μετά τη γέννηση;
3. Ποια είναι η συχνότερη κλινική εκδήλωση του πνευμονικού απολύματος;

**Διάμεσες Πνευμονοπάθειες**

1. Ποια είναι τα συχνότερα συμπτώματα και σημεία διάμεσης πνευμονοπάθειας κατά τη βρεφική ηλικία;

2. Αναφέρετε 3 τύπους διάμεσων πνευμονοπαθειών οι οποίες οφείλονται σε γενετικές διαταραχές των πρωτεϊνών του επιφανειοδραστικού παράγοντα.

**Ενδοθωρακική Παιδική Φυματίωση**

1. Τι είναι η λανθάνουσα φυματίωση και ποια είναι η θεραπευτική της αντιμετώπιση;
2. Ποια είναι τα βασικά χαρακτηριστικά της πρωτοπαθούς φυματίωσης στα παιδιά και ποια η θεραπευτική της αντιμετώπιση;

**Κυστική Ίνωση**

1. Αναφέρετε 3 τουλάχιστον κλινικές εκδηλώσεις της κυστικής ίνωσης
2. Πώς τίθεται η διάγνωση της κυστικής ίνωσης;
3. Ποια είναι τα συχνότερα μικρόβια που προκαλούν χρόνια λοίμωξη αναπνευστικού σε παιδιά με  κυστική ίνωση;

**Παιδικό Άσθμα**

1. Αναφέρετε παράγοντες που σχετίζονται με αυξημένο κίνδυνο εμφάνισης άσθματος κατά την παιδική ηλικία
2. Ποιοι μηχανισμοί συντελούν στην δημιουργία στένωσης του αυλού των αεραγωγών στα παιδιά που πάσχουν από άσθμα;
3. Ποια είναι τα κυριότερα συμπτώματα τα οποία χαρακτηρίζουν τον ασθματικό παροξυσμό;
4. Ποια είναι τα ανακουφιστικά και ποια τα ρυθμιστικά φάρμακα που χρησιμοποιούνται στη θεραπευτική αντιμετώπιση του άσθματος;

**Βρογχοπνευμονική Δυσπλασία**

1. Ποια βρέφη έχουν αυξημένο κίνδυνο βρογχοπνευμονικής δυσπλασίας;
2. Αναφέρεται 3 τουλάχιστον εκδηλώσεις της βρογχοπνευμονικής δυσπλασίας

**Βρογχιολίτιδα**

1. Ποιος είναι ο κυριότερος λοιμογόνος παράγοντας ο οποίος ευθύνεται για τη βρογχιολίτιδα κατά τη βρεφική ηλικία;
2. Ποια είναι τα συχνότερα ακροαστικά ευρήματα στη βρογχιολίτιδα;
3. Ποια είναι τα κύρια θεραπευτικά μέτρα σε βρέφος με βρογχιολίτιδα;